Vabadusristi kujutise tarvitamise määrus
Antud Siseministri poolt, kokkuleppel Kaitseministriga, 25. septembril 1935.

Alus: Vabadussõja nimetuse tarvitamise seaduse § 8 (RT 105 – 1934).

§ 1. Vabadusristi kujutis kuulutustel ja teadaannetel, isiklikel kirjablankettidel ja nimekaartidel kjutab Vabadusristi igasuguste lisandusteta (lindita ja teiste ilustusteta) täpselt Vabaduse risti põhikirjas (RT 20/21 – 1929 ja 86 – 1921) ettenähtud kujul ja mõõtvahekordadega, kusjuures kujtise ülemine serv on sirgjooneline, ilma sanga augu osata.

§ 2. eelmise (1) paragrahvi nõuete kohaselt võib tarvitada:

1) kuulutustel ja teadaannetel – ainult III liigi 3. järgu Vabadusristi kujutist;

2) isiklikel kirjablankettidel ja nimekaartidel – selle liigi kõrgeima (1.) järgu Vabadusristi kujutist, millise liigi Vabadusristi kavaler omab, kusjuures mitme liigi Vabadusristide omanik võib tarvitada korraga ainult üht ja seejuures vastava liigi 1. järgu Vabadusristi kujutist.

§ 3. Kuulutustel ja teadaannetel Vabadusristi kujutis võib olla kas Vabadusristi loomulikes värves või ühevärviline ja ei tohi olla pikem kui 90 mm ja laiem kui 75 mm.

Isiklikel kirjablankettidel ja nimekaartidel Vabadusristi kujutis võib olla ainult väljapressitult, kusjuures isiklikel kirjablankettidel ta ei tohi olla pikem kui 15 mm ja laien kui 13 mm ja nmekaartidel – pikem kui 9 mm ja laiem kui 7,8 mm.

§ 4. Kuulutustel ja teadaannetel Vabadusristi kujutis paigutatakse esimese rea keskele, teksti peale, isiklikel kirjablankettidel – blanketi ülemisse vasakpoolsesse nurka või teksti peale nmekaardi keskele.

Tallinnas, 25. septembril 1935.

Siseminister K. Eenpalu.
1935